Iñaki Perurena

Iñaki Perurena Gartziarena (Leitza, 1956ko urriaren 25a) nafar harri-jasotzailea da, historiako handienetakoa.Iñaki Perurena Garciarena Auñamendi Entziklopedia Horretaz gainera, aktore, olerkari, bertsolari, eskultore eta historiazalea ere bada.

 Bizitza 
Martin Garziarena aizkolariaren iloba da.https://web.archive.org/web/20150705004007/http://www.fonoteka.com/eu/bildumak/1098/5367 Haurtzarotik harri-jasotzeko zaletasuna zuen arren, etxean ez zuten nahi, eta hasieran ezkutuka ibiltzen zen.Ritxi LIZARTZA: Iñaki Perurena: "Harria izan da Euskal Herria ezagutzeko modu bat" HABE aldizkaria, 315. alea (2001eko ekaina) Aizkoran ere hasi zen, eta 16 urterekin gazte mailako txapela irabazi zuen. Hogei urte inguru zituela, harri-jasotze apustuak alde batera utzi zituen, "kirola apustua baino nahiago zuelako". Handik aurrera, harri handiekin markak egiten jardun zuen.Iñaki Perurena: "Jendeak Seguru Bezala Jotzen Dik 300koa; Hori Txarra Da" Josu Landaren elkarrizketa. Argia, 1135. alea (1987-01-25)

Erakustaldiak ere, ugari egin ditu, bai Euskal Herrian, bai Euskal Herritik kanpo (Japonian eta Estatu Batuetan, esate baterako). Hizlari bikaina izanik, plazagizon aparta, lan handia egin du harriaren mundua ezagutarazten. Asmo horrekin, 2009an Leitzako Gorrittenea baserrian, Peru Harri museoa, harriari, herri kirolari eta Euskal Herriko kultura eta historiari eskainitako museoa ireki zuen.Gurutze PIKABEA: Peru-harri: harriak ere mintzo diren tokia Ttipi-ttapa (2010-06-22). Ttipi.netErkuden RUIZ: Harriak mito bihurtu dira Berria (26-08-2009). Berria.info

1999an Nafarroako Gobernuak Nafarroako Kirol Merituaren Urrezko Domina eman zion. 2011n Lizarrako Irujo Etxea Elkarteak emandako Manuel Irujo saria jaso zuen.Iñaki Perurenak Manuel Irujo saria jaso du Udalbide.net

Ezkonduta dago eta hiru seme-alaba ditu. Inaxio semea ere harri-jasotzailea da; Xabier, aktorea; eta Maite, txaleko egilea (harriak jasotzeko kirol txalekoak eta haietan oinarritutako kale jantziak josten ditu).

 Harri-jasotze markak 
 Bi eskuekin kilo gehien jaso dituen bigarren harri-jasotzailea da, Mieltxo Saralegiren ondotik: 320 kilo. Marka hori 1994ko otsailaren 5ean lortu zuen, Euskadiko Sei Orduen barnean, harria 17 segundutan bizkarreratuz.
 Esku batekin berea da markarik onena, 267 kilorekin.Elkarrizketa Elkarri.org (2003-03-01)
 Harri esferikoa dagokionez, 211 kilokoa jasoa du.
 100 kiloko harri esferikoari 34 itzuli eman zizkion lepoaren inguruan minutu batean.
 2001eko martxoaren 24an, Leitzan, 100 kiloko zilindrikoa 1313 aldiz jaso zuen. Horretarako 6 ordu, 22 minutu eta 49 segunduko denbora behar izan zuen.Leitza se rinde al poder de Perurena Mundo deportivo (2001-03-25) 2003ko otsailaren 8an, Euskadiko Sei Orduetan, 1700 altxaldi eman zizkion harri horri.Kerman ROMEO: Los Perurena, en 55 minutos Elpais.com

 Telebistan 
Telebistan ere aritu da, aktore eta aurkezle, baina batez ere Goenkalen Imanolen papera egiteagatik da ezaguna. Ondorengo saio hauetan parte hartu du:

 Don don, Kilikikon
 Euskal Herrian Barrena
 Goenkale
 Herriko Plaza
 Piratak
 Itxi Liburuak
 Harri Herri

 Erreferentziak 

 Ikus gainera 
 Peru Harri museoa

 Kanpo estekak 

  Iñaki Perurena, Goenkaleko aktore
  Beñat DOXANDABARATZ: Euskonewsen argitaratutako elkarrizketa (2003/11/07)
  Sustrai COLINA: Argia astekarian argitaratutako elkarrizketa (2007-10-28)
  Josemari VELEZ DE MENDIZABAL AZKARRAGA: Euskonewsen argitaratutako elkarrizketa (2011/12/23)
  Bertsozale.com: Iñaki Perurena

Kategoria:Leitzarrak
Kategoria:Nafarroako harri-jasotzaileak
Kategoria:Nafarroa Garaiko aktoreak
Kategoria:Nafarroa Garaiko eskultoreak
Kategoria:Euskal Herriko poetak
Kategoria:Nafarroa Garaiko bertsolariak